Budapest Főváros XIV. Kerület Zugló Önkormányzata
Polgármestere

Szám: 123-783/2025.

Nyilvános ülésen tárgyalandó!
Napirend száma: ……
a Képviselő-testület 2025. október 30-ai ülésére

Tárgy: 
Budapest Főváros XIV. Kerület Zugló Önkormányzata Képviselő- testülete......./2025. (X.30.) önkormányzati rendelete az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III.04.) önkormányzati rendelet és a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról
Tisztelt Képviselő-testület!

I. Előzmények

Budapest Főváros XIV. Kerület Zugló Önkormányzata Képviselő-testülete (a továbbiakban: Önkormányzat) a 2025. május 29-i képviselő-testületi ülésén elfogadta a lakásgazdálkodási rendszer átalakításáról szóló 177/2025. (V. 29.) önkormányzati határozatát, mely alapján Budapest Főváros XIV. Kerület Zugló Önkormányzata Képviselő-testülete tudomásul vette a polgármesteri tájékoztatót a lakásgazdálkodási rendszer átalakításáról. 

Fenti polgármesteri tájékoztató alapján megállapításra került, hogy a bérlői állomány jogszabályoknak megfelelő átalakítása a feladatok koncentrálásával és az intézményi hatáskörök újraszabályozásával – a Budapest Főváros XIV. Kerület Zuglói Polgármesteri Hivatal (a továbbiakban: Polgármesteri Hivatal) és a Zuglói Városgazdálkodási Közszolgáltató Zártkörűen Működő Részvénytársaság (a továbbiakban: Zuglói ZRt.) szervezeti egységei közötti feladatok megosztásának szükség szerinti módosításával – érhető el.
II. Vélemények

Budapest Főváros XIV. Kerület Zugló Önkormányzata Képviselő- testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendelet (a továbbiakban: Vagyonrendelet) 37. § (2) bekezdése tartalmazza az Önkormányzat tulajdonában álló lakásokkal kapcsolatos feladatokat, amit az Önkormányzat a Zuglói ZRt. útján gondoskodik.

Budapest Főváros XIV. Kerület Zugló Önkormányzata Képviselő-testületének Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet (a továbbiakban: SZMSZ) 10. melléklete tartalmazza a Polgármesteri Hivatal főosztály és osztály jogállású szervezeti egységeit.
A polgármesteri tájékoztatóban szereplő feladatmegosztás megvalósítása érdekében indokolt a Vagyonrendelet hivatkozott rendelkezésének és az SZMSZ 10. mellékletének módosítása.
A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdés első mondata szerint:

„A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.”

A Jat. 17. § (2) bekezdése alapján:

„A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.”

A Jat. 17. §-a alapján a rendeletalkotás várható hatásai a következők:

- A rendeletalkotás társadalmi, gazdasági, költségvetési hatásai: 

A rendeletalkotásnak társadalmi, gazdasági, költségvetési hatásai nincsenek. 

- Környezeti és egészségi következmények: 

A rendeletalkotásnak környezeti és egészségügyi következménye nincs.

- A rendeletalkotásnak az adminisztratív terheket befolyásoló hatásai: 

A rendeletalkotásnak adminisztratív terhet befolyásoló hatása nincs.
- A jogszabály megalkotásának szükségessége, a jogalkotás elmaradásának várható következményei: 

A rendeletalkotás célja, az Önkormányzat tulajdonában álló lakásokkal kapcsolatos feladatmegosztás megvalósítása. A jogalkotás elmaradásának várható következménye nincs.

- Az önkormányzati rendelet végrehajtásához szükséges személyi, szervezeti, tárgyi és pénzügyi többletfeltétel: 

A jelenlegi szabályozáshoz képest többlet személyi, szervezeti, tárgyi és pénzügyi feltételt nem igényel. 

A Jogi Főosztály véleménye: Az előterjesztésben közölt adatok, egyéb információk alapján az előterjesztéshez észrevételt nem tesz.
Jegyző törvényességi véleménye: Észrevételt nem tesz.
Kérjük a Tisztelt Képviselő-testületet, hogy a rendelet-tervezetet megtárgyalni és az 1. és 2. melléklet szerint az önkormányzati rendeletet megalkotni szíveskedjék.
III. Bizottsági vélemények

Az előterjesztést a Jogi és Ügyrendi Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete megalkotja a Budapest Főváros XIV. Kerület Zugló Önkormányzata Képviselő- testületének......./2025. (X.30.) önkormányzati rendeletét az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III.04.) önkormányzati rendelet és a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról az előterjesztés 1. és 2. melléklete szerint.

A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített többséget igényel.

Budapest, 2025. október 20.
Rózsa András

polgármester

Melléklet:
1. melléklet: Önkormányzati módosító rendelet tervezete 

2. melléklet: Indokolás
3. melléklet: Kéthasábos összehasonlító táblázat

Az előterjesztést készítette: 

Jogi Főosztály

